Stana Katic
Stana Katic (hääldus /ˈstɑːnə ˈkætɨk/; sündinud 26. aprillil 1978 Hamiltonis Ontario provintsis Kanadas) on Kanada-USA näitleja. Tema vanemad on Horvaatiast Kanadasse emigreerunud serblased. Ta on tuntust kogunud teleseriaalis "Castle" detektiiv Kate Becketti rollis, kuid samuti on ta väiksemaid rolle mänginud seriaalides "Kiirabihaigla", "Heroes" ja "CSI: Miami". Ta mängis vampiir Simone'i teletriloogia "Raamatukoguhoidja" kolmandas osas. Ta räägib inglise, horvaadi, serbia, sloveeni, prantsuse ja itaalia keelt.